CELEX: 31983R0421
Language: el
Date: 1983-02-22
Title: Κανονισμός (ΕΟΚ) αριθ. 421/83 της Επιτροπής της 22ας Φεβρουαρίου 1983 περί αποκαταστάσεως της εφαρμογής τελωνειακών δασμών για επανωφόρια, αδιάβροχα και σακκάκια της κατηγορίας προϊόντων 15 Β (κωδικός 0155), καταγωγής Ταϋλάνδης, δικαιούχων των προβλεπομένων στον κανονισμό (ΕΟΚ) αριθ. 3378/82 του Συμβουλίου δασμολογικών προτιμήσεων

Avis juridique important

|

31983R0421

Κανονισμός (ΕΟΚ) αριθ. 421/83 της Επιτροπής της 22ας Φεβρουαρίου 1983 περί αποκαταστάσεως της εφαρμογής τελωνειακών δασμών για επανωφόρια, αδιάβροχα και σακκάκια της κατηγορίας προϊόντων 15 Β (κωδικός 0155), καταγωγής Ταϋλάνδης, δικαιούχων των προβλεπομένων στον κανονισμό (ΕΟΚ) αριθ. 3378/82 του Συμβουλίου δασμολογικών προτιμήσεων  

Επίσημη Εφημερίδα αριθ. L 051 της 24/02/1983 σ. 0016 - 0017

***** ΚΑΝΟΝΙΣΜΟΣ (ΕΟΚ) αριθ. 421/83 ΤΗΣ ΕΠΙΤΡΟΠΗΣ  της 22ας Φεβρουαρίου 1983  περί αποκαταστάσεως της εφαρμογής τελωνειακών δασμών για επανωφόρια, αδιάβροχα και σακκάκια της κατηγορίας προϊόντων 15 Β (κωδικός 0155), καταγωγής Ταϋλάνδης, δικαιούχων των προβλεπομένων στον κανονισμό (ΕΟΚ) αριθ. 3378/82 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ 3378/82 του Συμβουλίου της 8ης Δεκεμβρίου 1982 περί εφαρμογής των γενικευμένων δασμολογικών προτιμήσεων για το έτος 1983, για τα υφαντουργικά προϊόντα καταγωγής υπό ανάπτυξη χωρών (1), και ιδίως το άρθρο 4,  Εκτιμώντας:  ότι, δυνάμει του άρθρου 2 του εν λόγω κανονισμού, το ευεργέτημα του δασμολογικού προτιμησιακού καθεστώτος παρέχεται για κάθε κατηγορία προϊόντων που αποτελούν αντικείμενο ξεχωριστών οροφών μη κατανεμημένων μεταξύ των Κρατών μελών εντός των ορίων των ποσοτήτων που ορίζονται στη στήλη 7 των παραρτημάτων Α ή Β, απέναντι από μία ή περισσότερες χώρες ή εδάφη καταγωγής, τα οποία αναφέρονται στη στήλη 5 των εν λόγω παραρτημάτων· ότι, σύμφωνα με το άρθρο 3 του εν λόγω κανονισμού, η είσπραξη των τελωνειακών δικαιωμάτων μπορεί να εφαρμοσθεί εκ νέου στην εισαγωγή προϊόντων, αφ' ης στιγμής επιτυγχάνεται η προαναφερθείσα οροφή σε κοινοτικό επίπεδο·  ότι, για επανωφόρια, αδιάβροχα και σακκάκια της κατηγορίας προϊόντων 15 Β η οροφή διαμορφώνεται σε ύψος 5 000 τεμαχίων· ότι, κατά την ημερομηνία 11 Φεβρουαρίου 1983, οι εισαγωγές στην Κοινότητα των επανωφορίων, αδιαβρόχων και σακκακιών της κατηγορίας προϊόντων 15 Β, καταγωγής Ταϋλάνδης, δικαιούχων των δασμολογικών προτιμήσεων, ανέρχονται, δια συμψηφισμού, στο ύψος της εν λόγω οροφής·  ότι κρίνεται, ως εκ τούτου, σκόπιμο, λαμβανομένου υπόψη του, από τον παραπάνω κανονισμό, ο οποίος προβλέπει την τήρηση οροφής, επιδιωκομένου σκοπού, να αποκαθίστανται οι τελωνειακοί δασμοί για τα εν λόγω προϊόντα έναντι της Ταϋλάνδης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από 27 Φεβρουαρίου 1983, η ανασταλείσα, δυνάμει του κανονισμού (ΕΟΚ) αριθ. 3378/82 του Συμβουλίου, εφαρμογή τελωνειακών δασμών αποκαθίσταται κατά την εισαγωγή στην Κοινότητα των παρακάτω προϊόντων, καταγωγής Ταϋλάνδης:  1.2.3.4.5 //   //   //   //   //   // Κωδικός  αριθμός   // Κατηγορία   // Κλάση  του Κοινού  Δασμολογίου   // Κώδικας  ΝΙΜΕΧΕ   // Περιγραφή εμπορευμάτων   //   //   //   //   //   //   // (1)  // (2)   // (3)   // (4)   //   //   //   //   //   // 0155  // 15 Β  // ex 61.02 Β  //   // Εξωτερικά ενδύματα γυναικών, κορασίδων και μικρών παιδίων:  //   //   //   //   // Β. Έτερα:  //   //   //  // 61.02-31, 32, 33, 35, 36, 37, 39, 40  // Επανωφόρια και αδιάβροχα (συμπεριλαμβανομένων των καπών) και σακκάκια, υφασμένα, δια γυναίκας, κορασίδας και μικρά παιδία, έτερα των ενδυμάτων της κατηγορίας 15 Α, εξ ερίου, εκ βάμβακος ή εκ συνθετικών ή τεχνητών υφαντικών ινών  //   //   //   //   //  Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Φεβρουαρίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 363 της 23. 12. 1982, σ. 92.